कैमरून ग्रीन का शतक; प्लेऑफ में पहुंचा MI, एलिमिनेटर मैच LSG से
Sunrisers Hyderabad vs Mumbai Indians IPL Match LIVE Score Update; Follow IPL 2023 Latest News, SRH vs Mumbai Indians IPL Match Updates with DainikBhaskar (दैनिक भास्कर).
इंडियन प्रीमियर लीग (IPL) के 69वें लीग मैच में मुंबई इंडियंस ने सनराइजर्स हैदराबाद को 8 विकेट से हरा दिया। टीम ने 201 रन का टारगेट 18 ओवर में चेज किया। मुंबई से कैमरून ग्रीन ने IPL करियर का पहला शतक लगाया। वहीं आकाश मधवाल ने 4 विकेट लिए।
वानखेड़े स्टेडियम में SRH ने टॉस हारकर पहले बैटिंग करते हुए 20 ओवर में 5 विकेट पर 200 रन बनाए। जवाब में मुंबई ने 18 ओवर में 2 विकेट खोकर टारगेट हासिल कर लिया। 
RCB की हार के साथ ही अब मुंबई ने प्लेऑफ में अपनी जगह पक्की कर ली है, क्योंकि दिन के दूसरे मुकाबले में GT ने RCB को 6 विकेट से हराया। MI अपना अगला एलिमिनेटर मुकाबला LSG के खिलाफ खेलेगी।
मैच का स्कोरकार्ड देखने के लिए यहां क्लिक करें...
देखें पॉइंट्स टेबल...
मैच के टर्निंग पॉइंट्स...
1. मयंक-विव्रांत की पार्टनरशिप 
टॉस हारकर पहले बैटिंग करने उतरी सनराइजर्स हैदराबाद को मयंक अग्रवाल और विव्रांत शर्मा ने मजबूत शुरुआत दिलाई। दोनों ने 140 रन की पार्टनरशिप की।
2. मधवाल की गेंदबाजी 
आकाश मधवाल ने पहली पारी में 4 विकेट लिए। उन्होंने डेथ ओवर्स में हेनरिक क्लासेन और हैरी ब्रूक को लगातार गेंदों पर बोल्ड किया। उनकी गेंदबाजी के कारण ही हैदराबाद की टीम 220 रन का आंकड़ा नहीं छू सकी।
3. ग्रीन-रोहित की पार्टनरशिप 
201 रन के टारगेट का पीछा करने उतरी मुंबई से ईशान किशन जल्दी आउट हो गए। उनके बाद कप्तान रोहित शर्मा और कैमरून ग्रीन ने 128 रन की पार्टनरशिप की। रोहित के आउट होने के बाद ग्रीन ने शतक लगाया और अपनी टीम को 18 ओवर में ही जीत दिला दी।
मैच में बने रिकॉर्ड्स...
ग्रीन ने लगाया सीजन का 9वां शतक
कैमरून ग्रीन ने IPL के इस सीजन का 9वां शतक लगाया। उनसे पहले बेंगलुरु के विराट कोहली, मुंबई के सूर्यकुमार यादव, पंजाब के प्रभसिमरन सिंह, हैदराबाद के हैरी ब्रूक और हेनरिक क्लासेन, राजस्थान के यशस्वी जायसवाल और कोलकाता के वेंकटेश अय्यर भी शतक लगा चुके हैं।
रोहित के मुंबई के लिए 5000 रन पूरे
मुंबई के कप्तान रोहित शर्मा ने दूसरी पारी में 34वां रन लेने के साथ ही मुंबई इंडियंस फ्रेंचाइजी के लिए 5000 रन पूरे कर लिए। उनके IPL में 6000 से ज्यादा रन हैं, लेकिन बाकी रन उन्होंने डेक्कन चार्जर्स फ्रेंचाइजी के लिए बनाए हैं।
यहां से पढें पहली पारी का हाल...
मधवाल ने लिए 4 विकेट
पहली पारी में SRH के ओपनर्स मयंक अग्रवाल और विव्रांत शर्मा ने 140 रन की पार्टनरशिप की। मयंक ने 83 और विव्रांत ने 69 रन बनाए। SRH से हेनरिक क्लासेन ने 13 बॉल पर 18, ग्लेन फिलिप्स ने 4 बॉल एक, सनवीर सिंह ने 3 बॉल पर 4 और ऐडन मार्करम ने 7 बॉल पर 13 रन बनाए। हैरी ब्रूक गोल्डन डक पर आउट हुए। मुंबई से मधवाल ने 4 विकेट लिए, वहीं क्रिस जॉर्डन को एक विकेट मिला।
पावरप्ले में SRH ने नहीं गंवाया विकेट 
टॉस हारकर पहले बैटिंग करने उतरी सनराइजर्स हैदराबाद ने नया ओपनिंग कॉम्बिनेशन ट्राई किया। टीम ने विव्रांत शर्मा के साथ मयंक अग्रवाल को पारी की शुरुआत करने भेजा। दोनों ने टीम को मजबूत शुरुआत दिलाई और 6 ओवर में बगैर विकेट गंवाए 53 रन जोड़ लिए।
फिफ्टी बनाकर आउट हुए विव्रांत
SRH से सीजन का चौथा ही मैच खेल रहे विव्रांत शर्मा ने 36 बॉल में फिफ्टी लगा दी। यह उनके IPL करियर की पहली फिफ्टी है। 47 बॉल पर 69 रन की पारी में विव्रांत ने 9 चौके और 2 छक्के लगाए।
विव्रांत और मयंक में सेंचुरी पार्टनरशिप 
विव्रांत ने पावरप्ले में मयंक अग्रवाल के साथ फिफ्टी पार्टनरशिप करने के बाद सीजन में टीम की पहली 100 प्लस रन की ओपनिंग पार्टनरशिप भी की। दोनों ने 83 बॉल पर 140 रन जोड़े। विव्रांत के विकेट के साथ दोनों की पार्टनरशिप टूटी।
सेंचुरी नहीं लगा सके मयंक
मयंक अग्रवाल ने 32 बॉल में अपनी फिफ्टी पूरी की। यह उनके IPL करियर की 13वीं और इस सीजन की पहली फिफ्टी है। वह 46 बॉल में 83 रन बनाकर आउट हुए, इस पारी में उन्होंने 8 चौके और 4 छक्के लगाए। मयंक अग्रवाल 17वें ओवर में ही आउट हो गए, अगर वह कुछ और ओवर टिके रहते तो IPL में अपना दूसरा शतक पूरा कर लेते।
ऐसे गिरे हैदराबाद के विकेट... 
यहां से दूसरी पारी...
पावरप्ले में गंवाया ईशान का विकेट
201 रन के टारगेट का पीछा करने उतरी मुंबई ने तीसरे ही ओवर में ईशान किशन का विकेट गंवा दिया। उनके बाद उतरे कैमरून ग्रीन ने कप्तान रोहित शर्मा के साथ पारी संभाली। दोनों ने 6 ओवर में टीम का स्कोर 60 तक पहुंचा दिया।
रोहित की सीजन में दूसरी फिफ्टी
रोहित ने 33 बॉल पर अपनी फिफ्टी पूरी की, जो इस सीजन उनकी दूसरी फिफ्टी है। वह 56 रन बनाकर आउट हुए, लेकिन आउट होने से पहले उन्होंने कैमरून ग्रीन के साथ 128 रन की पार्टनरशिप की।
ग्रीन-रोहित में शतकीय साझेदारी
रोहित शर्मा और कैमरून ग्रीन ने 65 बॉल पर 128 रन की पार्टनरशिप की। इस साझेदारी में रोहित ने 50 और ग्रीन ने 73 रन जोड़े। रोहित के विकेट के साथ ये पार्टनरशिप टूटी।
ग्रीन का पहला शतक
पावरप्ले में किशन का विकेट गिरने के बाद मुंबई से कैमरून ग्रीन नंबर-3 पर बैटिंग करने उतरे। उन्होंने शुरुआती ओवरों से ही बड़े-बड़े शॉट्स लगाए और कप्तान रोहित शर्मा के साथ शतकीय साझेदारी की। उन्होंने 20 गेंद पर फिफ्टी पूरी करने के बाद 18वें ओवर की आखिरी बॉल पर सिंगल लिया। इस सिंगल के साथ उन्होंने टीम को जीत दिलाई और अपना पहला IPL शतक भी पूरा किया।
सूर्यकुमार ने दिया फिनिशिंग टच 
14वें ओवर में रोहित शर्मा के आउट हो जाने के बाद मैदान पर सूर्यकुमार यादव ने तेजी से रन बनाए। उन्होंने 16 बॉल पर 25 रन की पारी में 4 चौके लगाए। उन्होंने कैमरून ग्रीन के साथ 30 गेंद पर ही 53 रन की नॉटआउट पारी खेलकर टीम को जीत दिलाई।
विकेट को तरसे SRH के बॉलर्स 
201 रन के टारगेट को डिफेंड करने उतरी हैदराबाद के बॉलर्स विकेट को तरस गए। पावरप्ले में भुवनेश्वर कुमार ने ईशान किशन (14 रन) का विकेट लिया। इस विकेट के बाद 10 ओवर तक टीम को विकेट नहीं मिला। 14वें ओवर में मयंक डागर ने रोहित शर्मा को कैच आउट कराया, लेकिन तब तक बहुत देर हो चुकी थी।
ऐसे गिरे मुंबई के विकेट... 
MI-SRH मैच के फोटोज...
मुंबई में एक, SRH में 4 बदलाव
मुंबई ने अपनी टीम में एक बदलाव किया। ऋतिक शौकीन की जगह कुमार कार्तिकेय को मौका मिला। SRH में मयंक अग्रवाल की वापसी हुई। साथ ही विव्रांत शर्मा, सनवीर सिंह और उमरान मलिक को भी मौका दिया गया।
दोनों टीमों की प्लेइंग-11... 
मुंबई इंडियंस : रोहित शर्मा (कप्तान), ईशान किशन (विकेटकीपर), कैमरून ग्रीन, सूर्यकुमार यादव, नेहल वाधेरा, टिम डेविड, कुमार कार्तिकेय, क्रिस जॉर्डन, पीयूष चावला, जेसन बेहरनडॉर्फ और अकाश मधवाल।
इम्पैक्ट प्लेयर्स : ऋतिक शौकीन, अरशद खान, ट्रिस्टन स्टब्स, तिलक वर्मा और राइली मेरेडिथ।
सनराइजर्स हैदराबाद : ऐडन मार्करम (कप्तान), ​​​​मयंक अग्रवाल, हेनरिक क्लासेन (विकेटकीपर), हैरी ब्रूक, ग्लेन फिलिप्स, विव्रांत शर्मा, उमरान मलिक, सनवीर सिंह, कार्तिक त्यागी, मयंक डागर, भुवनेश्वर कुमार और नितीश रेड्डी।
इम्पैक्ट प्लेयर : टी नटराजन, अनमोलप्रीत सिंह, राहुल त्रिपाठी, अभिषेक शर्मा।